**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на комплексно разрешително с оператор „БиЕй Глас България“ АД, гр. София, ЕИК: 825269233, за изграждане и експлоатация на следната инсталация: **„Инсталация за производство на опаковъчно стъкло“** с топилен капацитет 740 т за денонощие, промишлена дейност по т. 3.3 от Приложение № 4 към ЗООС - Инсталации за производство на стъкло, включително стъклени влакна, с топилен капацитет над 20т за денонощие. Инсталацията се намира в гр. София, общ. Столична.

Компетентен орган за вземане на решение по заявлението е изпълняващият правомощията на изпълнителен директор на ИАОС.

Документацията, съдържаща се в заявлението, е на разположение на заинтересованите лица и организации всеки работен ден в периода от **10.02.2021 г. до 10.03.2021 г.** в:

1. Публичния информационен център в Изпълнителната агенция по околна среда (ИАОС), гр. София, бул. “Цар Борис ІІІ” № 136, 13 етаж от 09:00 ч. до 12:00 ч. и от 12:30 ч. до 17:30 ч.;
2. Столична община, 1000 гр. София, от 09:00 ч. до 12:00 ч. и от 12:30 ч. до 17:30 ч.

Забележки, разяснения и възражения, в горепосочения срок могат да бъдат подавани до кмета на Столична община и/или до изпълняващия правомощията на изпълнителен директор на ИАОС по официален ред, заведени в съответното деловодство.

За допълнителна информация:

Величка Влахова – директор на дирекция „Разрешителни режими“, ИАОС, тел.: 02/940-64-26;

Дирекция „Околна среда“ към Столична община, тел.: 02/9377585.

В периодаот **10.02.2021 г. до 10.03.2021 г.** документацията, съдържаща се в заявлението, ще бъде достъпна на интернет страниците на ИАОС и на Столична община.